钦定古今图书集成/明伦汇编/氏族典/第399卷 > 《廖用贤尚友录》 > 史圭
## 钦定古今图书集成/明伦汇编/氏族典/第399卷 > 《廖用贤尚友录》 > 史圭

按《五代史史圭传》：“圭，常山石邑人也。为人明敏好学，
为晋宁乐寿县令，有善政。明宗时为尚书郎。安重诲
为枢密使，荐圭直学士。故事，直学士与判官无异，重
诲素不知书，倚圭以备顾问，始白许圭升殿侍立。枢
密直学士升殿自圭始。改尚书右丞。晋高祖立，召拜
刑部侍郎，迁吏部，知铨事，有能名。以疾罢，卒于常山。”